Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 77

4. Specifikus üzenetek A gazdaság szféra esetében az általános üzenetek közül elsõsorban a lehetõségeket, a felkészülést és a jövõt hangsúlyozó központi üzenet adja a kommunikáció keretét. Ugyanakkor a gazdaság szereplõit elsõsorban az õket érintõ célcsoport specifikus üzenetek, szakmai információk érdeklik. Így õket megcélozva elsõsorban nem a szó szoros értelmében vett üzeneteket kell küldeni, hanem rendszeres, szakszerû, céltudatos információs és támogató, szervezõtevékenység és intézményrendszer szükséges, a KS azon központi üzenetére támaszkodva, amely az információk elérhetõségét hangsúlyozza. A szakmai üzenetek két fõ típusát különböztethetjük meg: — A fõ szakmacsoportokra lebontható specifikus üzenetek: Ezek a minisztériumok és a vonatkozó szakmai-érdekképviseleti szervezetek által közösen kidolgozandó üzenetek szakmacsoportonként mutatják be az adott szakmára, ágazatra vonatkozó speciális feltételeket és szabályokat (pl. az adott területre vonatkozó csomagolási, minõségvédelmi, fogyasztóvédelmi rendelkezéseket). — Horizontális üzenetek: Ezek a minden szakmára, vagy az ágazatok többségére együttesen vonatkozó a vállalatok, gazdálkodási szervezetek mûködésével kapcsolatos információkat bemutató üzenetek, amelyeket elsõsorban a szaktárcáknak és a legnagyobb szakmai, érdekképviseleti ernyõszervezeteknek közösen kell kidolgozniuk és tagságuk, valamint a kisebb szakmai szervezetek körében széles körben terjeszteniük.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes